OpenLLM-France/wikimedia huggingface dataset:
# RideLondon-Classique

* Aquest article és sobre la competició femenina. Per a la competició masculina, vegeu RideLondon-Surrey Classic
La RideLondon-Surrey Classic és una competició ciclista d'un sol dia que es disputa anualment a Londres i als seus voltants. Creada el 2013 com a critèrium d'exhibició, va passar a formar part el 2016 del calendari de l'UCI Women's World Tour.

## Palmarès

| Any | Vencedor | Segon | Tercer |
| 2013 | Laura Trott | Hannah Barnes | Loren Rowney |
| 2014 | Giorgia Bronzini | Marianne Vos | Lizzie Armitstead |
| 2015 | Barbara Guarischi | Shelley Olds | Annalisa Cucinotta |
| 2016 | Kirsten Wild | Nina Kessler | Leah Kirchmann |
| 2017 | Coryn Rivera | Lotta Lepistö | Lisa Brennauer |
| 2018 | Kirsten Wild | Marianne Vos | Elisa Balsamo |
| 2019 | Lorena Wiebes | Elisa Balsamo | Coryn Rivera |
| 2020 | suspesa | suspesa | suspesa |
| 2021 | suspesa | suspesa | suspesa |
| 2022 | Lorena Wiebes | Elisa Balsamo | Emma Norsgaard |
| 2023 | Charlotte Kool | Chloé Dygert | Lizzie Deignan |
| 2024 | Lorena Wiebes | Charlotte Kool | Lotte Kopecky |

## Referències

* ↑ «The Classique – a UCI Women’s WorldTour road race» (en anglès). ridelondon.co.uk. [Consulta: 23 maig 2022].

## Vegeu també

* RideLondon-Surrey Classic

## Enllaços externs

* Pàgina oficial
# Pogonomys loriae

Pogonomys loriae és una espècie de mamífer rosegador de la família dels múrids. Viu a altituds d'entre 240 i 3.000 msnm a Indonèsia i Papua Nova Guinea. El seu hàbitat natural són els boscos humits tropicals. És una espècie en risc mínim, és a dir, no sembla que hi hagi cap amenaça significativa per a la seva supervivència. Aquest tàxon fou anomenat en honor de l'etnògraf italià Lamberto Loria.

## Referències

* ↑ Leary, T. et al. Pogonomys loriae. UICN 2016. Llista Vermella d'espècies amenaçades de la UICN, edició 2016, consultada el 19 febrer 2018.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 246. ISBN 978-0801893049.
# Choerodon paynei

Choerodon paynei és una espècie de peix de la família dels làbrids i de l'ordre dels cipriniformes que es troba a Austràlia Occidental.

## Referències

* ↑ FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Llista de presidents de Tunísia

Des de la proclamació de la república a Tunísia l'any 1957, el país ha tingut sis presidents, dos d'ells, interins.
L'any 1957, Muhammad VIII al-Amin, primer rei de Tunísia independent, va ser enderrocat pel seu primer ministre Habib Burguiba, qui es va convertir en el primer President del país.
L'any 1987 Burguiba va ser deposat pel seu primer ministre Zine El Abidine Ben Ali, qui va assumir la presidència. A principis de 2011, Ben Ali va fugir de Tunísia davant les protestes que es van estendre pel país.
Mohamed Ghannouchi, primer ministre de Ben Ali, va assumir breument la presidència fins que el Consell Constitucional va designar per a aquest lloc a Fouad Mebazaa, president del Parlament.
El 23 d'octubre del 2011 es van celebrar eleccions per triar l'Assemblea Constituent que havia de redactar una nova Carta Magna per al país. El 10 de desembre, l'Assemblea va aprovar una Constitució provisional i el 12 es va votar un nou President de la República. El triat va ser Moncef Marzouki, qui va prendre possessió del càrrec l'endemà.
El 22 de desembre de 2014 es van celebrar noves eleccions lliures resultat com a guanyador el laic Béji Caïd Essebsi, que va prendre possessió el 31 de desembre de 2014.

## Presidents de la República de Tunísia (1957-present)

| Nom | Inici del govern | Fi del govern |
| Habib Bourguiba | 25 de juliol de 1957 | 7 de novembre de 1987 |
| Zine El Abidine Ben Ali | 7 de novembre de 1987 | 14 de gener de 2011 |
| Mohamed Ghannouchi (Interí) | 14 de gener de 2011 | 15 de gener de 2011 |
| Fouad Mebazaa (Provisional) | 15 de gener de 2011 | 13 de desembre de 2011 |
| Moncef Marzouki | 13 de desembre de 2011 | 31 de desembre de 2014 |
| Beji Caid Essebsi | 31 de desembre de 2014 | 25 de juliol de 2019 |
| Mohamed Ennaceur (Interí) | 25 de juliol de 2019 | 23 d'octubre de 2019 |
| Kaïs Saïed | 23 d'octubre de 2019 | |
# Kayla Mueller

Kayla Jean Mueller (14 d'agost de 1988 - 6 de febrer de 2015) va ser una activista estatunidenca pels drets humans i treballadora d'ajuda humanitària de Prescott (Arizona). Va ser presa captiva l'agost de 2013 a Alep (Síria), després de sortir d'un hospital de Metges Sense Fronteres. Els mitjans de comunicació havien informat des de feia temps que un cooperant dels Estats Units de 26 anys estava retingut per l'ISIS sense nomenar-la, a petició de la seva família. El 2015, va ser assassinada en circumstàncies incertes. L'operació que va matar el líder de l'ISIS Abu Bakr al-Baghdadi va rebre el nom d'Operació Kayla Mueller, en el seu honor.

## Referències

* ↑ Phuntsok Yangchen, US women killed by IS militants a Tibet supporter, Tibetans remember her Arxivat February 14, 2015, a Wayback Machine., Phayul.com February 13, 2015
* ↑ «U.S. idealist Kayla Mueller's road to ISIS captivity went through West Bank». Haaretz [Consulta: 10 febrer 2015].
* ↑ «About Kayla». For Kayla. Arxivat de l'original el 12 febrer 2015. [Consulta: 11 febrer 2015].
* ↑ ; Christie, Megan; Epstein, Brian; Ross, Brian «Doctors Without Borders Refused to Help American ISIS Hostage Kayla Mueller». , 24-08-2016.
* ↑ ; Gladstone, Rick«ISIS Claims American Hostage Killed by Jordanian Retaliation Bombings». The New York Times, 06-02-2015. Arxivat de l'original el 4 març 2019. [Consulta: 10 febrer 2015].
* ↑ «ISIS Claims Female American Hostage Kayla Jean Mueller Was Killed In Jordanian Airstrike». HuffPost, 06-02-2015. [Consulta: 21 novembre 2019].
* ↑ Dibble, Madison «'Something that people should know': Mission to kill Baghdadi named after ISIS victim Kayla Mueller». Washington Examiner, 27-10-2019 [Consulta: 4 gener 2019].
* ↑ Perraudin, Frances «ISIS leader Abu Bakr al-Baghdadi killed in US raid, says Donald Trump - as it happened». The Guardian. Guardian News & Media Limited, 27-10-2019 [Consulta: 4 gener 2019].
# Cándida Gimeno Gargallo

Cándida Gimeno Gargallo (Saragossa, 14 de setembre de 1875 - Madrid, setembre de 1932) fou una mestra i regidora municipal a Alacant.

## Carrera professional

Nascuda a Saragossa, el seu pare era mestre d'intsrucció primària i durant molts anys director de l'Escola Normal de Mestres de Guadalajara.
Cándida Cruz Vicenta estava treballant com a mestra a Alcocer (Guadalajara), el 1902, quan sol·licita llicència per a ampliació d'estudis i li l'atorguen per al curs 1902-1903. Fou nomenada professora de Lletres per concurs d'ascens per R. O. de 2 de març de 1911 a l'Escola Normal Superior de Mestres de Cadis, però no arribà a instal·lar-s'hi, ja que participà dues vegades en concursos de trasllat i li fou concedida, primer, l'Escola de Còrdova i, després, la d'Alacant, on definitivament arribà l'agost del mateix any, per impartir Llengua i Literatura Castellanes.

## Activitat i gestió política

En agost de 1918, quan tenia 39 anys, sol·licita llicències per malaltia, ja que estava afectada de bronquitis per l'epidèmia de grip i volia recuperar-se fora del domicili habitual, a Madrid, on la visitaven els seus metges. Al desembre de 1924 és nomenada per a formar part de l'Ajuntament d'Alacant, amb dues dones més: Catalina García-Trejo i M. del Socorro Solanich. És assignada als llocs de substituta del tinent d'alcalde i vocal de les comissions d'Instrucció Pública, de Beneficència i de l'Associació Alacantina de Caritat. Davant de les crítiques de la premsa pel seu nomenament, respon que a pesar de sentir por per la responsabilitat dels càrrecs, els assumeix en representació de totes les dones alacantines i que espera respecte cap a la seua tasca.
Des dels càrrecs municipals i amb les seues companyes, aconsegueixen millorar les condicions d'algunes instal·lacions, crear-ne de noves i alguna casa de mestre, augmentar el nombre de places escolars. El 1926 l'ajuntament atorga vuit mil pessetes i el solar per a la construcció del futur centre graduat de Primo de Rivera. A pesar d'aquestes millores, la premsa alacantina continua insistint en la manca de places escolars, sobretot en els barris, la manca d'higiene de totes les instal·lacions escolars, mentre s'estan creant nous centres privats religiosos. Cándida continua treballant a l'Escola Normal quan es proclama la Segona República.

## Referències

* 1 2 3 4 Diccionari biogràfic de dones. «Cándida Gimeno Gargallo». Xarxa Vives d'Universitats (CC-BY-SA via OTRS). Arxivat de l'original el 2015-10-03. [Consulta: 1r octubre 2015].
* 1 2 3 Sebastià Alcaraz, Rafael. Las escuelas normales de magisterio en la provincia de Alicante (1898-1975): Contribución a la memoria democrática del magisterio (en castellà). Universidad de Alicante, 2018-12-03. ISBN 978-84-16724-85-7.
# Cap Skirring

Cap Skirring és una població a la costa de l'oceà Atlàntic de la regió de Ziguinchor, a la Casamance. És una destinació popular entre els europeus i disposa d'un aeroport i d'un camp de golf. El poble va ser poblat primer per pescadors i després va ser descobert pels francesos de Ziguinchor com a zona de platja recreativa a la dècada del 1960.

## Referències

* ↑ «Visita a Casamance y las playas de Cap Skirring» (en castellà), 14-08-2018. [Consulta: 3 juny 2023].
# Robert Darnton

Robert Darnton (nascut el 10 de maig de 1939 a Nova York) és un historiador estatunidenc, especialista en la Il·lustració europea i en la història del llibre a l'Antic Règim.
Graduat a Harvard el 1960 i a Oxford el 1964, va ser president de l'American Historical Association i professor de la Universitat de Princeton, on hi ensenya des de 1968. Va liderar a partir del 2002 el «Centre per a l'Estudi del Llibre i els mitjans de comunicació». Interessat en la publicació electrònica, també va fundar el programa de Gutenberg-e. El 1995 va ser escollit membre de l'Académie royale de langue et de littérature françaises de Belgique.
El juliol de 2007 li fou concedida la categoria de professor emèrit de Princeton, i es va convertir en director de la Harvard University Library, la xarxa de biblioteques universitàries a la Universitat Harvard.
Mitjançant l'estudi dels arxius de la Société typographique de Neuchâtel, va ser capaç de posar en relleu la importància de la literatura clandestina del segle xviii.
El 1999, el govern francès li va atorgar la Legió d'Honor en reconeixement de moltes de les seues obres.
Va encapçalar la iniciativa de creació de la Digital Public Library of America o DPLA dirigint el comitè de planificació que acabaria amb el seu llançament el 18 d'abril de 2013.
És també oficial de l'Ordre de les Arts i les Lletres i ha estat guardonat amb de quatre títols de doctor honoris causa.

## Galeria fotogràfica

* Robert Darnton amb Hans Tuzzi al Festivaletteratura de Mantova, el 8 de setembre de 2018

## Referències

* ↑ «Es llança la Biblioteca Pública Digital d'Amèrica». Beat. Observatori de l'edició digital. [Consulta: 23 juny 2015].

## Enllaços externs

* Digitalitzar és democratitzar? Arxivat 2011-07-22 a Wayback Machine. Resum sobre una obra que recull la traducció d'articles i conferències sobre el parer de l'autor arran de la tasca de digitalització de llibres de Google.
# Pogonomelomys mayeri

Pogonomelomys mayeri és una espècie de mamífer rosegador de la família dels múrids. Viu a altituds d'entre 400 i 1.500 msnm a Indonèsia i Papua Nova Guinea. El seu hàbitat natural són els boscos humits tropicals. És una espècie en risc mínim, és a dir, no sembla que hi hagi cap amenaça significativa per a la seva supervivència. Aquest tàxon fou anomenat en honor del col·leccionista australià Fred Shaw Mayer.

## Referències

* ↑ Aplin, K. Pogonomelomys mayeri. UICN 2016. Llista Vermella d'espècies amenaçades de la UICN, edició 2016, consultada el 18 febrer 2018.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 376. ISBN 978-0801893049.
# Castillejo de Mesleón

Castillejo de Mesleón és un municipi de la província de Segòvia, a la comunitat autònoma de Castella i Lleó.

## Referències

* ↑ «Provincia de Segovia (España): Municipios & Localidades» (en castellà), 22-01-2021. [Consulta: 12 març 2021].
# Long Valley

Long Valley és una concentració de població designada pel cens dels Estats Units a l'estat de Nova Jersey. Segons el cens del 2000 tenia 1.818 habitants.

## Demografia

Segons el cens del 2000, Long Valley tenia 1.818 habitants, 654 habitatges, i 502 famílies. La densitat de població era de 148,7 habitants/km².
Dels 654 habitatges en un 36,9% hi vivien nens de menys de 18 anys, en un 67% hi vivien parelles casades, en un 7,5% dones solteres, i en un 23,1% no eren unitats familiars. En el 16,7% dels habitatges hi vivien persones soles el 4% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,75 i el nombre mitjà de persones que vivien en cada família era de 3,15.
Per edats la població es repartia de la següent manera: un 25,3% tenia menys de 18 anys, un 5,1% entre 18 i 24, un 33,3% entre 25 i 44, un 27,3% de 45 a 60 i un 8,9% 65 anys o més.
L'edat mediana era de 38 anys. Per cada 100 dones de 18 o més anys hi havia 98,8 homes.
La renda mediana per habitatge era de 79.272 $ i la renda mediana per família de 97.010 $. Els homes tenien una renda mediana de 55.900 $ mentre que les dones 42.679 $. La renda per capita de la població era de 36.713 $. Aproximadament el 3% de les famílies i el 4,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Long Valley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 8 agost 2010].
* ↑ «Geographic Comparison Table- Long Valley». American Fact Finder. Oficina del Cens dels Estats Units, 12-01-2010.
# Anacroneuria portilla

Anacroneuria portilla és una espècie d'insecte plecòpter pertanyent a la família dels pèrlids.

## Descripció

* Els adults presenten les potes de color groc clar amb un petit punt dorsal negre.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sud-amèrica: Colòmbia.

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* 1 2 Stark & Rojas, 1999. A: Stark, Zúñiga, Rojas & Baena. Colombian Anacroneuria: descriptions of new and old species (Insecta, Plecoptera, Perlidae). Spixiana 22(1):35.
* 1 2 Catalogue of Life (anglès)
* 1 2 Encyclopedia of South American Aquatic Insects: Illustrated Keys to Known Families, Genera, and Species in South America. Plecoptera (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-03 a Wayback Machine. (anglès)
* ↑ Perlidae Species Listing (anglès)
* ↑ Colombian and Ecuadorian Anacroneuria (Plecoptera: Perlidae): seven new species, records and life stages (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Froehlich, 2010. Illiesia 6(12):168.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 21 novembre 2011].

## Enllaços externs

* Encyclopedia of Life (anglès)
# Càncer (desambiguació)

«Càncer» té aquests significats:
* Càncer (constel·lació)
** Tròpic de Càncer
* Càncer (astrologia)
* Càncer (malaltia)
** Càncer de pulmó
** Càncer de mama
** Càncer de pròstata
** Càncer colorectal
** Càncer de pell
** Càncer d'estómac
** Càncer de pàncrees
Viccionari
# Cap Roig (Palafrugell)

El Cap Roig és un cap del municipi de Palafrugell (Baix Empordà), gairebé al límit sud del terme municipal i de la frontera amb el municipi de Mont-ras.
A la vora d'aquest accident geogràfic hi ha el Castell de Cap Roig i el seu Jardí Botànic, edificat ben entrat ja el Segle XX.
Al cantó de llevant de la finca d'aquest Castell no hi ha camí de ronda per connectar la Cala del Crit (sud) i la Platja del Golfet (nord), malgrat que s'està intentant d'aconseguir-ho, d'acord amb la legislació vigent de costes.

## Referències

* ↑ Agulló, Emili. «Salvem el Golfet, en contra del pla especial del Cap Roig - 24 maig 2018», 08-09-2021. [Consulta: 22 juliol 2023].
* ↑ «Desventures al Cap Roig», 17-12-2020. [Consulta: 22 juliol 2023].
# Robert Darwin

Robert Waring Darwin, F.R.S. (30 de maig de 1766 – 13 de novembre de 1848) va ser un metge anglès, actualment és més conegut per haver estat el pare del naturalista Charles Darwin. Robert Darwin era membre de la influent família Darwin-Wedgwood .

## Biografia

Robert Darwin nasqué a Lichfield, sent fill d'Erasmus Darwin i de la seva primera esposa Mary Howard.
El 1783 Robert Darwin inicià els estudis de medicina a la Universitat d'Edinburgh, on va tenir com a professor de química a Joseph Black. El seu pare l'envià a estudiar a la Universitat de Leiden i allà es doctorà en medicina el 1785.
Robert Darwin proporcionà la primera evidència empírica del moviment menor dels ulls que encara fan les persones quan fixen la mirada.

## Família

El 18 d'abril de 1796 es va casar amb Susannah Wedgwood, filla del ceramista Josiah Wedgwood, a St Marylebone, Middlesex i van tenir sis fills:
* Marianne Darwin (1798–1858), casada amb Henry Parker (1788–1858) el 1824.
* Caroline Sarah Darwin (1800–1888) casada amb el seu cosí Josiah Wedgwood III
* Susan Elizabeth Darwin (1803–1866), sense casar.
* Erasmus Alvey Darwin (1804–1881)
* Charles Robert Darwin (1809–1882)
* Emily Catherine Darwin (1810–1866), casada el 1863 amb Charles Langton clergue i vidu de la seva cosina Charlotte Wedgwood.

## Notes

* ↑ «Letter 3067 : Darwin, C. R. to Tyndall, John, 23 Feb [1861]». Darwin Correspondence Project. [Consulta: 11 maig 2012].
* ↑ Darwin, Robert Waring «New Experiments on the Ocular Spectra of Light and Colours». Philosophical Transactions of the Royal Society of London, 76, 1786, p. 313–348. DOI: 10.1098/rstl.1786.0016. (communicated by Erasmus Darwin)
* ↑ Rolfs, Martin «Microsaccades: Small steps on a long way». Vision Research, 49, 20, 2009, p. 2415–41. DOI: 10.1016/j.visres.2009.08.010.

## Referències

* Browne, E. Janet. Charles Darwin: vol. 1 Voyaging. Londres: Jonathan Cape, 1995. ISBN 1-84413-314-1.
* Phillips, W. Early writings of Charles Darwin. Londres: Wildwood House, 1974, p. 477–479. «A Biographical Sketch of Charles Darwin's Father»
* Darwin, Charles. «The life and letters of Charles Darwin, including an autobiographical chapter», 1887. [Consulta: 9 setembre 2009].
* Desmond, Adrian; Moore, James. Darwin. Londres: Michael Joseph, Penguin Group, 1991. ISBN 0-7181-3430-3.

## Enllaços externs

* http://darwin.baruch.cuny.edu/biography/shrewsbury/rdarwin.html
# Castillo-Albaráñez

Castillo-Albaráñez és un municipi de la província de Conca, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 27 | 33 | 29 | 25 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 5 març 2021].
# Long Xuyen

Long Xuyên és una ciutat del Vietnam, capital de la província d'An Giang, situada al delta del Mekong.
Amb una població propera als 300000 habitants (cens del 2007) ocupa una àrea de 130 km².
És el centre de la populosa zona que s'estén al SW del braç del riu anomenat Bassac. És port fluvial i la seva economia es basa en el comerç de peix i el d'arròs.
# Anacroneuria quimbaya

Anacroneuria quimbaya és una espècie d'insecte plecòpter pertanyent a la família dels pèrlids.

## Etimologia

El seu nom científic fa referència a la cultura ameríndia autòctona de l'àrea de distribució d'aquesta espècie.

## Descripció

* Els adults presenten un color general marró combinat amb groc, el pronot amb una franja ampla i clara, el segment de la tíbia marró fosc i les membranes alars transparents amb la nervadura marró fosc.
* Les ales anteriors del mascle fan 18 mm de llargària.
* Ni la larva ni la femella no han estat encara descrites.

## Hàbitat

En el seu estadi immadur és aquàtic i viu a l'aigua dolça, mentre que com a adult és terrestre i volador.

## Distribució geogràfica

Es troba a Sud-amèrica: Colòmbia.

## Referències

* ↑ Klapálek, 1909. Wien. ent. Ztg. 28(7/8):228.
* ↑ uBio (anglès)
* 1 2 3 4 Zúñiga & Stark, 2007. A: Zúñiga, Stark, Cardona, Tamaris-Turizo & Ortega. Additions to the Colombian Anacroneuria fauna (Plecoptera: Perlidae) with descriptions of seven new species. Illiesia 3(13):132. «PDF».
* 1 2 Catalogue of Life (anglès)
* 1 2 Plecoptera Species File (Version 1.1/4.0) (anglès)
* ↑ Global Species Arxivat 2016-03-04 a Wayback Machine. (anglès)

## Bibliografia

* Baumann, R.W., 1982. Plecoptera. A: Parker, S.P., Synopsis and Classification of Living Organisms, vol. 2. McGraw-Hill. Nova York: 389-393.
* Froehlich, 2010. Illiesia 6(12):169.
* Grimaldi, D.; Engel, M. S. Evolution of the Insects (en anglès). Cambridge University Press, 2005. ISBN 9780521821490.
* Zwick, P. Insecta: Plecoptera: phylogenetisches System und Katalog (en alemany). Walter de Gruyter, 1973. ISBN 9783110045512.
* Zwick, P., 2000: Phylogenetic System and Zoogeography of the Plecoptera. Annual Review of Entomology. Vol. 45: 709-746. «Enllaç». Arxivat de l'original el 2022-10-17. [Consulta: 23 novembre 2011].

## Enllaços externs

* Encyclopedia of Life (anglès)
# Càncer (astrologia)

Càncer, també anomenat signe del cranc, és el quart signe del zodíac i està associat a la constel·lació homònima. El Sol discorre per cranc des del 21 de juny fins al 22 de juliol aproximadament i segons l'any. És el signe regit per la Lluna i el seu color és el gris plata. Les pedres amb les quals s'associa són la perla i la pedra lunar.
Cranc és un signe de l'element aigua i de qualitat cardinal. Com a arquetip de personalitat, es consideren conceptes clau dins del caràcter de cranc la figura materna, els lligams familiars, les arrels i l'herència, l'instint de protecció, la melancolia, la tendresa i una tendència a la possessivitat afectiva, entre d'altres. A part, es caracteritza per manifestar una forta atracció per l'aigua (el mar, llacs, grans rius, etc.) i per tendir a gaudir de fases anímiques coordinades amb les fases lunars.
Es considera que s'avé molt amb els altres signes d'aigua (escorpí i peixos) i amb els signes de terra exceptuant, amb matisos, el de capricorn, per ser-ne el seu oposat alhora que també exposa una forta incompatibilitat amb els signes d'àries i balança. Tanmateix, aquest quadre de compatibilitats i incompatibilitats no reflecteix un perfil individual o lectura individual tal com s'interpreta dins de l'astrologia, sinó que reflecteix una orientació general i la referència a la compatibilitat segons el que és dictat per variables com qualitats i elements en el zodíac.

## Referències

* ↑ Jeff Mayo, Teach Yourself Astrology, pp 38-41, Hodder and Stoughton, London, 1979
* ↑ ALCOBA, María Emilia, AZICRI, Claudia i MOLINA, Cristina: Curso de astrología Tomo I. Kier, Buenos Aires, 2005 ISBN 950-17-4201-6
* ↑ The Diagram Group, The Little Giant Encyclopedia of The Zodiac, p 171, Sterling Publishing Company, New York, 1997
Viccionari